VIIENDA KOOSSEISU

OTSUS

Haapsalu,			28. september 2007 nr 142

Loa andmine riigihanke „Haapsalu linna
tänavavalgustuse hooldamine perioodil
2008 – 2011” korraldamiseks

Juhindudes kohaliku omavalitsuse korralduse seaduse § 22 lg 1 p 8, Haapsalu põhimääruse § 12 lg 8 ning haldusmenetluse seadusest, Haapsalu Linnavolikogu otsustab:

1.	Anda linnavalitsusele luba riigihanke „Haapsalu linna tänavavalgustuse hooldamine 2008-2011” korraldamiseks.

2.	Tunnistada kehtetuks Haapsalu Linnavolikogu 25.05.2007 otsus nr 125 „Loa andmine riigihanke „Haapsalu linna tänavavalgustuse hooldamine perioodil 2008 – 2012“ korraldamiseks.

3.	Otsus jõustub avalikustamisega.

Arder Väli
Volikogu esimees

SELETUSKIRI
Eelnõule „Loa andmine riigihanke „Haapsalu linna tänavavalgustuse hooldamine perioodil 2008 kuni 2011” korraldamiseks”

Käesoleval ajal on Haapsalu Linnavalitsusel tänavavalgustuse hooldusleping OÜ-ga A&T Elekter, mis lõppes 01.09.2007, kuid on pikendatud ja kehtib kuni 02.01.2008. Uue teenuslepingu maht oleks hinnanguliselt 2,5 kuni 3 miljonit krooni, mille sõlmimiseks on kohustus viia läbi pakkumismenetlus. Kuna lepingu sõlmimisega võetakse kohustusi tulevasteks eelarve perioodideks on vajalik volikogu luba lepingu sõlmimiseks.

25.05.2007 otsus on vajalik tunnistada kehtetuks, kuna otstarbekam on sõlmida hooldusleping kolme aastase perioodiga. Eelnevas otsuses küsiti luba nelja aastase perioodi kohta. Lühem lepinguperioodiga hange võimaldab pakkujatel täpsemalt kalkuleerida ajafaktorist tulenevaid hinnaprojektsioone ning vähendaks nn ettenägematute kulutuste mõju linna eelarvele. Samuti on lühema perioodi hankemaksumus eeldatavalt väiksem rahvusvahelisest piirmäärast.

Linnavalitsus teeb ettepaneku eelnõu otsusena vastu võtta.

Märt Maiste
Aselinnapea